Blake Lively nekter å kle av seg på film
Stjernen forteller at hun opplever nakenscener i filmer som distraherende. Hittil har hun gjort stor suksess med klærne på i jenteserien «The Gossip Girl» siden 2008. Nå gjør hun det klinkende klart for alle fremtidige regissører at hun kommer til å beholde klærne. - Når jeg ser nakenhet på film, blir jeg alltid distrahert. Jeg vet at når jeg ser en film og noen har puppene ute, er det alt jeg ser på. Jeg klarer ikke å la være, sier hun til Style Magazine, og fortsetter: - Jeg tror bare ikke det noensinne vil føles riktig for meg. Blake er kjent for sitt flotte utseende og er Guccis nye parfyme «Gucci Premiere»s ansikt utad. Likevel påstår hun at hun ikke gjør en innsats for å beholde sin slanke figur. - Jeg trener ingenting, og jeg elsker mat for mye. Familien min er fra sør, så maten jeg liker er ikke nødvendigvis den maten som er best for deg heller, sier hun. Skuespilleren forteller at hun noen dager opplever at ingen av klærne passer, og at hun er misfornøyd med hvordan hun ser ut. Blake kjøpte nettopp et hus i New York sammen med kjæresten og «Green Lantern»-medspiller Ryan Reynolds.
Skuespiller Blake Lively (24) utelukker alle muligheter for at hun kommer til å kaste klærne for en filmrolle i fremtiden.